Με την εξάπλωση του κορονοϊού οι κυβερνήσεις αποφάσισαν να κλείσουν τα σχολεία και τα πανεπιστήμια. Η λύση στο πρόβλημα φαίνεται πως βρέθηκε μέσω της ψηφιοποίησης των μαθημάτων, ωστόσο όπως δείχνουν στοιχεία, μέσω της ψηφιακής διδασκαλίας εμφανίζονται οι ανισότητες μεταξύ των μαθητών.

Σύμφωνα με το Federal Communications Commission (FCC), ο πιο σημαντικός λόγος που συμβαίνει αυτό είναι ότι ορισμένοι μαθητές δεν έχουν μία αξιόπιστη γρήγορη σύνδεση στο διαδίκτυο. Πληροφορίες της Microsoft αναφέρονται σε περισσότερους από 25 εκατομμύρια ανθρώπους στην Αμερική με έλλειψη γρήγορης σύνδεσης. Παρόλο που τα σχολεία και τα πανεπιστήμια μπορούν να παρέχουν στους μαθητές όλα τα απαραίτητα, δεν μπορούν να λύσουν το πρόβλημα που υπάρχει με την σύνδεση στο διαδίκτυο.

Ορισμένα μάλιστα σχολεία, δεν έχουν βρει ακόμη λύση για όσους δεν έχουν πρόσβαση στο διαδίκτυο. Το City University of New York (CUNY) είναι το μεγαλύτερο δημόσιο πανεπιστήμιο της χώρας, ωστόσο μέχρι και αυτήν την στιγμή δεν έχει ένα σχέδιο για τους φοιτητές που δεν έχουν πρόβαση στο διαδίκτυο.

Η Jessica Rosenworcel, Democratic FCC Commissioner, δήλωσε στο Twitter:

Τα σχολεία κλείνουν και τα μαθήματα γίνονται διαδικτυακά. Αλλά δεν έχουν όλοι οι μαθητές σύνδεση στο σπίτι. Το FCC πρέπει να υποστηρίξει ένα Wi-Fi hotspot σε εθνικό επίπεδο και πρέπει να το κάνει ΣΗΜΕΡΑ.

Πηγή